
	1.
	Anotācija (ex-ante)
1.2. Mērķis
	Iebildums
Tiesību akta projekta "Grozījumi Ministru kabineta 2021. gada 30. novembra noteikumos Nr. 774 "Kārtība, kādā no akcīzes nodokļa atbrīvo atsevišķus tabakas izstrādājumus, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējproduktus"" (turpmāk - projekts) sākotnējās ietekmes (ex-ante) novērtējuma ziņojuma (turpmāk – anotācija) 1.3. sadaļā "Pašreizējā situācija" ir norādīts, ka no Ministru kabineta 2021. gada 30. novembra noteikumiem Nr. 774 "Kārtība, kādā no akcīzes nodokļa atbrīvo atsevišķus tabakas izstrādājumus, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējproduktus" (turpmāk - noteikumi Nr. 774) tiks svītrotas atsevišķas tiesību normas, kas šobrīd nosaka kārtību, kādā no akcīzes nodokļa atbrīvo neapstrādātas tabakas lapas, kuras izmanto augsnes uzlabošanas līdzekļu un augu aizsardzības līdzekļu ražošanā, jo likums “Grozījumi likumā “Par akcīzes nodokli”” paredz izslēgt no likuma “Par akcīzes nodokli” 17.panta piekto daļu, kurā ir iekļauts deleģējums Ministru kabinetam izdot noteikumus attiecībā uz minēto akcīzes nodokļa atbrīvojumu. Minētā Likuma "Grozījumi likumā  "Par akcīzes nodokli" 6. panta otrā daļa stājas spēkā vispārējā kārtībā, proti, 2025. gada 2. jūnijā. Ņemot vērā minēto, lūdzam projektā paredzēt, ka projekta normas, kas noteic, ka no noteikumiem Nr. 774 jāizslēdz regulējums, kas attiecas uz kārtību, kādā no akcīzes nodokļa atbrīvo neapstrādātas tabakas lapas, kuras izmanto augsnes uzlabošanas līdzekļu un augu aizsardzības līdzekļu ražošanā, stājas spēkā vispārējā kārtībā, nevis 2025. gada 1. oktobrī.
Vienlaikus lūdzam attiecīgi precizēt arī anotāciju attiecībā uz projekta normu spēkā stāšanās nosacījumiem.
 
Piedāvātā redakcija
-
	Ilona Lulberga (TM)

	2.
	Noteikumu konsolidētā versija
1.3. kārtību, kādā no nodokļa atbrīvo tabakas izstrādājumus, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējproduktus, kurus apstiprināts akcīzes preču noliktavas turētājs (turpmāk - noliktavas turētājs) iznīcina vai izmanto kvalitātes noteikšanai.
	Iebildums
Lūdzam precizēt projekta 1.1. apakšpunktā iekļauto noteikumu Nr. 774 1.3. apakšpunktu, paredzot, ka Ministru kabinets nosaka prasības un kārtību, kādā no nodokļa ir atbrīvoti attiecīgie tabakas izstrādājumi, proti, atbilstoši tam, kāds deleģējums ietverts likuma "Par akcīzes nodokli" 17. panta pirmajā daļā. Minētais pamatojams ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punktu, kas noteic, ka noteikumu projekta pirmajā punktā secīgi raksta vārdus “noteikumi nosaka” un likumā noteikto pilnvarojumu Ministru kabinetam.
 Vienlaikus attiecīgi lūdzam precizēt arī projekta 1.2. apakšpunktā iekļauto noteikumu Nr. 744 1.4. apakšpunktu, jo likuma "Par akcīzes nodokli" 17.1 panta otrā daļa paredz deleģējumu Ministru kabinetam noteikt prasības un kārtību, kādā piemēro šā panta pirmajā daļā minētos nodokļa atbrīvojumus.

